Sulphur
|}

Sulphur seu sulphurium est elementum chemicum, non-metallum abundans et multivalens, cuius signum S et numerus atomicus 16 est. Atomi sulphuris sub condicionibus solitis moleculas cyclicas octatomicas formulae S8 formant. Sulphur elementarium est in temperatura cubiculari solidum flavum crystallinumque. Duritas Mohs sulphuris est 2,0.

Sulphur elementarium atque minerales sulfidi sulfatique in natura inveniuntur. Crystalla sulphuris a collectoribus quaeruntur propter figuras polyedricas clare coloratas. Apud antiquos sulphur ad locos fumigandos adhibebatur et cum fulmine tonitruque coniungebatur. In libro Genesis Dominus super Sodomam et Gomorram sulphur et ignem pluit. Postea in pulverem pyrium adhibitum est. Anno 1777 Antonius Lavoisierius sulphur elementum, non rem compositam, esse confirmavit.

De scriptura 
Saeculo primo a.C.n. coepta est mutatio, qua consonantes mutae /p, t, k/ post liquidas et nasales aspirabantur, sicut triumpus > triumphus, Cartago > Carthago, pulcer > pulcher, sepulcrum > sepulchrum, lacrima > lachrima. Quae mutatio phonologica et sociolinguistica non tamen subito ad omnia verba pertinuit, ut ex Cicerone (Or. 160) cognovimus. Qui enim pulchrum se praeferre pulcro dixit, sed sepulchrum et lachrimam reiecit. Etiam sulpur > sulphur pro testimonio huius mutationis dici potest. Editores philologi formis q.s. sulpur et sulphur favere videntur. Sulfur autem posterioris Latinitatis est, quae pronuntiatio formam sulphur poscit iam vulgarem factam. 

Pollutio
Sulphuratum
Xanthophyllum sulphureum

Notae

Nexus externi 

 Hoc elementum apud Patreon: periodic videos

Elementa chemica
Non metalla